

ที่ มท ๐๘20.3/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐300

 พฤษภาคม 2๕62

เรื่อง การสำรวจสถานภาพและการบริหารจัดการระบบบำบัดน้ำเสียชุมชนขององค์กรปกครองส่วนท้องถิ่น

เรียน ผู้ว่าราชการจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.5/07714 ลงวันที่ 14 พฤษภาคม 2562

 ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า รัฐมนตรีว่าการกระทรวงมหาดไทยได้มีบัญชาในคราวที่องค์การจัดการน้ำเสียเข้าพบหารือ เมื่อวันที่ 24 เมษายน 2562
ณ ห้องรับรองกระทรวงมหาดไทย ให้มีการจัดทำข้อมูลสถานภาพและการบริหารจัดการระบบบำบัดน้ำเสียชุมชนของประเทศไทยทั้งหมด จำนวน 105 แห่ง ให้เป็นปัจจุบัน ในการนี้ จึงได้มอบหมายกรมส่งเสริมการปกครองท้องถิ่นให้เป็นหน่วยงานรับผิดชอบดำเนินการส่งแบบสอบถามการบริหารจัดการระบบบำบัดน้ำเสียชุมชน
ขององค์กรปกครองส่วนท้องถิ่น 105 แห่ง และจัดทำข้อมูลผลการสำรวจให้เป็นปัจจุบัน เพื่อเป็นหลักฐานข้อมูลประกอบการดำเนินการในส่วนที่เกี่ยวข้องในการบริหารจัดการน้ำเสียต่อไป

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการดังกล่าวเป็นไป
ด้วยความเรียบร้อย จึงขอความร่วมมือจังหวัด ดำเนินการดังนี้

 1. สำรวจและรวบรวมแบบสอบถามการบริหารจัดการระบบบำบัดน้ำเสียชุมชนขององค์กรปกครองส่วนท้องถิ่นเป้าหมายตามแบบที่กำหนด

 2. สรุปผลในรูปแบบตารางส่งให้กรมส่งเสริมการปกครองท้องถิ่นทางไปรษณีย์อิเล็กทรอนิกส์dla0820\_3@dla.go.th

 ทั้งนี้ โปรดส่งภายในวันที่ 10 มิถุนายน 2562 เพื่อกรมส่งเสริมการปกครองท้องถิ่นจักได้รายงานให้กระทรวงมหาดไทยทราบต่อไป รายละเอียดตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

โทรสาร 0-2241-2066

ผู้ประสาน นายพีรวิทย์ พงค์สุรชีวิน